b'\n_START_ARTICLE_\nLignjun veliki\n_START_SECTION_\nOpis i rasprostranjenost\n_START_PARAGRAPH_\nDubina mora nedovoljno je istra\xc5\xbeen predjel koji u sebi krije mnoge tajne. Jadranske dubine u svjetskim razmjerima nisu stra\xc5\xa1ne ali da bi ih se bolje upoznalo trebati \xc4\x87e jo\xc5\xa1 pro\xc4\x87i odre\xc4\x91eni period._NEWLINE_Na\xc5\xa1 najve\xc4\x87i pripadnik reda teuthoidea, lignjun veliki naraste do skoro 1,5 metra i te\xc5\xbeina do 15 kilograma. Jedan od posljednjih prona\xc4\x91enih lignjuna je jedan lignjun prona\xc4\x91en na Talijanskoj pla\xc5\xbei i te\xc5\xbeio je 12 kg._NEWLINE_Odmah u startu razlika izme\xc4\x91u liganja i lignjuna vidljiva je u peraji koja je kod njega trokutasta i kratka, lignja ima peraju du\xc5\xbeine 2/3 pla\xc5\xa1ta. Tijelo mu je usko a glava ne\xc5\xa1to ve\xc4\x87a od lignje, krakovi su sna\xc5\xbeniji i du\xc5\xbei a dva lovna kraka ne mogu se uvu\xc4\x87i kao kod lignje i samo dva puta su du\xc5\xbei od ostalih krakova. Na njima se nalazi 4 reda prijanjalki._NEWLINE_Lignjun je \xc4\x8dest stanovnik Jadrana a \xc5\xa1to se ide dublje to je \xc4\x8de\xc5\xa1\xc4\x87i i ve\xc4\x87i. Najve\xc4\x87i lignjuni nalaze se na podru\xc4\x8djima preko 500 metara. Zadr\xc5\xbeava se bli\xc5\xbee dnu te se tako puno lak\xc5\xa1e ulovi ko\xc4\x87arskim mre\xc5\xbeama. U \xc5\xa1portskom ribolovu ulovi se rijeko i naj\xc4\x8de\xc5\xa1\xc4\x87e mali primjerci koji no\xc4\x87u dolaze ne\xc5\xa1to bli\xc5\xbee povr\xc5\xa1ini. Veliki primjerci love se pe\xc5\xa1kafondima u ostalim dijelovima Mediterana na velikim dubinama dok se u nas takva praksa ne provodi. Mrijest se odvija u hladnije doba godine, a njegova jaja\xc5\xa1ca ne ostaju na dnu poput lignje ve\xc4\x87 se mogu vidjeti kako plutaju morskom povr\xc5\xa1inom kao \xc5\xbeelatinasta masa no\xc5\xa1ena strujama.\n_START_SECTION_\nLignjun veliki u ljudskoj prehrani\n_START_PARAGRAPH_\n\xc4\x8cesto se pojavljuje u prodaji ali nije u gastronomiji cijenjen poput svog ro\xc4\x91aka lignje jer mu je meso dosta tvr\xc4\x91e. Kod nekih ljudi zna izazvati i probavne smetnje.'